Document ID: 32011L0073
Publication Date: 2011-07-29

Content:
DIRETTIVA TAL-KUMMISSJONI 2011/73/UE
tad-29 ta’ Lulju 2011
li temenda, l-Annessi I u V mad-Direttiva 2008/121/KE tal-Parlament Ewropew u tal-Kunsill dwar ismijiet tat-tessuti, għall-fini tal-adattament tagħhom għall-progress tekniku
(Test b’relevanza għaż-ŻEE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat id-Direttiva 2008/121/KE tal-Parlament Ewropew u tal-Kunsill tal-14 ta’ Jannar 2009 dwar ismijiet tat-tessuti (1), u b’mod partikolari l-Artikolu 15(1) tagħha,
Billi:
(1)
Id-Direttiva 2008/121/KE tistabbilixxi r-regoli dwar l-ittikkettjar jew l-immarkar tal-prodotti fir-rigward tal-kontenut tagħhom ta’ fibra tessili, biex b’hekk ikun żgurat li l-interessi tal-konsumatur ikunu mħarsa. Il-prodotti tat-tessuti jistgħu jitqiegħdu fis-suq fl-Unjoni biss jekk ikunu konformi mad-dispożizzjonijiet ta’ dik id-Direttiva.
(2)
Fid-dawl ta’ sejbiet riċenti minn grupp ta’ ħidma tekniku, hu meħtieġ, għall-fini tal-adattament tad-Direttiva 2008/121/KE għall-progress tekniku, li l-bikomponent tal-fibra polipropilen/poliammid jiżdied mal-lista tal-fibri stipulati fl-Annessi I u V ma’ dik id-Direttiva.
(3)
Għalhekk, id-Direttiva 2008/121/KE għandha tiġi emendata skont dan.
(4)
Il-miżuri stipulati f’din id-Direttiva huma skont l-opinjoni tal-Kumitat dwar id-Direttivi relatati mal-Ismijiet u l-Ittikkettjar tat-Tessuti,
ADOTTAT DIN ID-DIRETTIVA:
Artikolu 1
Id-Direttiva 2008/121/KE hija emendata kif ġej:
1.
Fl-Anness I tiżdied ir-ringiela 49:
“49.
Il-bikomponent abbażi tal-polipropilen/poliammid
fibra bikomponenti li tikkonsisti minn 10 % sa 25 % bil-massa ta’ fibrilli tal-poliammid inkorporati fil-matriċi tal-polipropilen”
2.
Fl-Anness V tiżdied l-annotazzjoni 49 li ġejja:
“49.
Il-bikomponent abbażi tal-polipropilen/poliammid
1,00 ”.
Artikolu 2
1. L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma’ din id-Direttiva sa mhux aktar tard mit-30 ta' Lulju 2012. Huma għandhom jikkomunikaw minnufih lill-Kummissjoni t-test ta’ dawn id-dispożizzjonijiet.
Meta l-Istati Membri jadottaw dawk id-dispożizzjonijiet, dawn għandhom jirreferu għal din id-Direttiva jew ikunu akkumpanjati mit-tali referenza waqt il-pubblikazzjoni uffiċjali tagħhom. L-Istati Membri għandhom jiddeċiedu kif għandha ssir it-tali referenza.
2. L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li huma jadottaw fil-qasam kopert minn din id-Direttiva.
Artikolu 3
Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
Artikolu 4
Din id-Direttiva hija indirizzata lill-Istati Membri.
Magħmul fi Brussell, id-29 ta’ Lulju 2011.

Metadata:
Eurovoc Level 1 Categories: 100147
100160
Eurovoc Level 2 Categories: 100195
100275
100196
Eurovoc Level 3 Categories: 138
1418
87
All Eurovoc Categories: 1425
2783
893
990